laion/Wikipedia-Exotic huggingface dataset:
Alina Kašlinskaja

Alina Anatoljevna Kašlinskaja (vene keeles Алина Анатольевна Кашлинская; sündinud 28. oktoobril 1993 Moskvas) on vene maletaja, naiste suurmeister (2009). Kašlinskaja võitis 2011. aastal noorte maailmameistrivõistlustel hõbemedali neidude U18-vanuseastmes ja 2013. aastal İzmitis naisjuunioride maailmameistrivõistlustel pronksmedali. Ta pääses märtsis 2015 Sotšis peetud naiste maailmameistrivõistlustele, kus sai turniiritabelis 64 osavõtja seas 37. asetuse. Ta kaotas seal avaringis Shen Yangle. Kaks kuud hiljem võitis Kašlinskaja Euroopa naiste meistrivõistlustel Tšakvis pronksmedali. Aprillis 2019 tuli ta Antalyas Euroopa naiste malemeistriks. Kašlinskaja sai FIDE-lt 2007. aastal naiste rahvusvahelise meistri, 2009. aastal naiste suurmeistri ja 2014. aastal rahvusvahelise meistri nimetuse. 2015. aastal abiellus ta Poola malesuurmeistri Radosław Wojtaszekiga. Koos 43 teise Venemaa tippmaletajaga allkirjastas ta avaliku kirja Vladimir Putinile, milles protesteeriti Venemaa sissetungi vastu Ukrainasse. Alina Kašlinskaja (2017) Radosław Wojtaszek ja Alina Kašlinskaja (2017) 'Stop the war.' 44 Top Russian Players Publish Open Letter To Putin chess.com, 20. aprill 2022  Alina Kašlinskaja – pildid, videod ja helifailid Wikimedia Commonsis Alina Kašlinskaja FIDE andmebaasis
Radosław Wojtaszek

Radosław Wojtaszek (sündinud 13. jaanuaril 1987 Elblągis) on poola maletaja, rahvusvaheline suurmeister (2005). Wojtaszek sai suurmeistriks 18-aastaselt 2005. aastal. Kaks aastat varem oli ta FIDE-lt saanud rahvusvahelise meistri nimetuse. Ta on tulnud kolmel korral Poola malemeistriks (2005, 2014, 2015). Ta on mänginud Poola võistkonna koosseisus viiel maleolümpial (2006–2014). 2015. aastal abiellus Wojtaszek naiste malesuurmeistri Alina Kašlinskajaga. Radosław Wojtaszek (2005) Radosław Wojtaszek ja Alina Kašlinskaja (2017)  Radosław Wojtaszek – pildid, videod ja helifailid Wikimedia Commonsis Radosław Wojtaszek FIDE andmebaasis
Thomas Pähtz

Thomas Pähtz (sündinud 4. septembril 1956 Erfurdis) on saksa maletaja ja maletreener, rahvusvaheline suurmeister (1990). Pähtz sai 1984. aastal FIDE-lt rahvusvahelise meistri nimetuse. Suurmeistriks sai ta 34-aastaselt 1990. aastal. Ta on kahekordne Saksa DV malemeister (1988, 1990) ja 1993. aasta Saksamaa malemeister. Phätz mängis Saksa DV võistkonna koosseisus 1988. aastal Thessaloníkis maleolümpial. Tema tütar on naiste malesuurmeister Elisabeth Pähtz. Thomas Pähtz FIDE andmebaasis
Elisabeth Pähtz

Elisabeth Pähtz (sündinud 8. jaanuaril 1985 Erfurdis) on saksa maletaja, naiste suurmeister (2001). Pähtz võitis 14-aastaselt 1999. aastal Chemnitzis Saksamaa naiste meistrivõistlused. Ta tuli 2002. aastal Irákleios noorte maailmameistriks neidude U18-vanuseastmes ja 2005. aastal İstanbulis naisjuunioride maailmameistriks. Ta on mänginud naiste maailmameistrivõistlustel (2001, 2004, 2006, 2008, 2010, 2015, 2017, 2018). 2001. aastal Moskvas MM-i turniiril (64 osavõtjat, nokautsüsteem) pääses ta võitudega esimeses kahes ringis (avaringis Iweta Rajlichi üle) kaheksandikfinaali, kus kaotas Cristina Adela Foișorile. 2004. aastal Elistas võitis Pähtz teises ringis Zhao Xued, kuid kaotas kaheksandikfinaalis Xu Yuhuale. 2006. aastal Jekaterinburgis kaotas ta avaringis Zhaoqin Pengile. 2008. aastal MM-i turniiril Naltšikis võitis Pähtz avaringis İlahə Qədimovat, kuid kaotas teises ringis Anna Ušeninale. 2010. aastal Antakyas kaotas ta teises ringis Viktorija Čmilytėle ja 2015. aastal Sotšis avaringis Meri Arabidzele. 2017. aastal Bakuus võitis ta avaringis Ātūsā Pūrkāshiyāni, kuid kaotas teises ringis Pia Cramlingule. 2018. aastal MM-i turniiril Hantõ-Mansiiskis sai ta turniiritabelis 10. asetuse, kuid kaotas avaringis Mobina Alinasabile. 2019. aastal Antalyas võitis Pähtz Euroopa naiste meistrivõistlustel pronksmedali. Ta pääses mängima FIDE naiste Grand Prix 2019–2020 sarja (16 osavõtjat). Ta on mänginud Saksamaa naiskonna koosseisus 11 naiste maleolümpial (1998–2018). Pähtz sai FIDE-lt 1998. aastal naiste rahvusvahelise meistri, 2001. aastal naiste suurmeistri ja 2004. aastal rahvusvahelise meistri nimetuse. Kiirmales mängis ta 2009. aastal Tallinnas rahvusvahelisel turniiril "Meenutades Paul Kerest", kus võitis naisteturniiri. Ta on Thomas Pähtzi tütar ja Luca Shytaji abikaasa. Mõlemad on malesuurmeistrid.  Elisabeth Pähtz – pildid, videod ja helifailid Wikimedia Commonsis Elisabeth Pähtz FIDE andmebaasis Paehtz, Yemelin and Dreev Victorious at Paul Keres Memorial. chessdom.com, 12. jaanuar 2009
Luca Shytaj

Iart Luca Shytaj (sündinud 3. veebruaril 1986 Tiranas) on albaania päritolu Itaalia maletaja, rahvusvaheline suurmeister (2018). 1992. aastal asus Shytaj elama koos vanematega Itaaliasse Barisse. 2003. aastal tuli ta Albaania malemeistriks. 2006. aastal sai ta FIDE-lt rahvusvahelise meistri nimetuse. 2007. aastal sai Shytaj Itaalia kodakondsuse (Albaania kodakondsus jäi alles). Suurmeistriks sai ta 32-aastaselt 2018. aastal. Shytaj mängis kolmel maleolümpial: Albaania (2004, 2006) ja Itaalia (2008) võistkonna koosseisus. 2009. aastal kuulus ta Itaalia võistkonda Euroopa võistkondlikel meistrivõistlustel. Kiirmales on ta tulnud Itaalia meistriks (2009). 2015. aastal abiellus Shytaj Erfurdis naiste malesuurmeistri Elisabeth Pähtziga. Esialgu elasid nad Roomas, seejärel kolisid Saksamaale. Shytaj on lõpetanud Rooma La Sapienza Ülikooli magistrikraadiga geneetikas ja molekulaarbioloogias. Ta on saanud doktorikraadi ja töötab teadurina Heidelbergi Ruprecht Karli Ülikoolis.  Luca Shytaj – pildid, videod ja helifailid Wikimedia Commonsis Luca Shytaj FIDE andmebaasis A long-term cure for HIV in the offing?. en.chessbase.com, 26. juuli 2013 Dr. Iart Luca Shytaj. humboldt-foundation.de
Jānis Cimze

Jānis Cimze [jaanis tsimze] (vanas ehk saksapärases kirjaviisis Jahnis Zimse; 3. juuli 1814 Rauna kihelkond (Läti) – 22. oktoober 1881 Valga) oli läti pedagoog, rahvalaulude koguja ja harmoniseerija, organist ja koorijuht, pedagoogika ja koorilaulukultuuri alusepanija Lätis ja Eestis. Jānis Cimze sündis Cimze mõisas Liivimaal mõisavalitseja perekonnas. Sai hariduse Rauna kihelkonnakoolis, kus õppis ka orelit mängima. 15-aastaselt asus tööle eraõpetajana, kolm aastat hiljem kutsuti ta Volmari (Valmiera) kihelkonnakooli õpetajaks ja kiriku orelimängijaks. Et parandada kihelkonnakoolide taset, otsustas Liivimaa kirikuõpetajate sinod asutada õpetajate seminari. Selleks oli kõigepealt vaja ette valmistada tulevane seminari juhataja. Valik langes Jānis Cimzele. 1836. aastal asus Cimze õppima Weissenfelsi õpetajate seminari Saksamaal, mille lõpetas 1838. aastal. Seal õppis ta ka viiuli- ja klaverimängu ja parandas oma orelimängu oskust. Aastatel 1838–1839 õppis ta eksternina Berliini ülikoolis, kus kuulas matemaatika, didaktika ja muusikateooria loenguid. Tema muusikaprofessoriks oli Ludwig Christian Erk, saksa rahvalaulude koguja, harmoniseerija, avaldaja ja uurija. Saksamaalt tagasi jõudnud, juhtis Cimze 1839. aastast peale kuni surmani Liivimaa kihelkonnakooliõpetajate ja köstrite seminari, õpetades tulevastele õpetajatele muu hulgas koorijuhtimist ja rahvalauluseadet. Õpetust anti saksa keeles, olulisteks õppeaineteks olid muusika ja pedagoogika. Seminaris õppisid läti ja eesti rahvusest õpilased. Noormeeste õpetamisel ja kasvatamisel järgis Cimze Johann Pestalozzi ja Adolph Diesterwegi pedagoogika põhimõtteid. 42 tööaasta jooksul Liivimaa kihelkonnakooliõpetajate ja köstrite seminaris kasvatas ja õpetas Cimze oma tööle andunud tubli pedagoogina rohkem kui 400 noormeest, kellest said tulevased eesti ja läti köstrid ja koolmeistrid, oma aja avaliku elu tegelased, koorijuhid, heliloojad ja kirjamehed. Cimze seminaril oli kujundav osa rahvusliku ärkamise ajal Liivimaal ja Eestimaal. Tema käe all said õpetust ja kasvatust esimesed eesti ärkamisaja tegelased Carl Robert Jakobson, Ado Grenzstein, Anton Jürgenstein, Joosep Kapp, Aleksander Kunileid, Aleksander Läte ja teised. Jānis Cimzet peetakse Baltimaade koorilaulutraditsiooni peamiseks rajajaks ja 1869. aastal Tartus peetud esimese eesti üldlaulupeo üheks isaks. Laulupeo järel kirjutas Johann Voldemar Jannsen Eesti Postimehes: Jānis Cimze on maetud Valka Luke kalmistule. 1888. aastal püstitati tema kalmule mustast graniidist monument, mille kolmel küljel seisab eesti-, läti- ja saksakeelne kiri: Oma rahva kooliõpetajate kooliõpetajale tänulik Liivimaa. Alo Põldmäe. Cimze seminar – Eesti I üldlaulupeo taimelava istorik.org Kasutatud 6.09.2012. Peterson C., Bach J., Inselberg E. Das ritterschaftliche Parochiallehrer-Seminar in Walk, seine Lehrer und Zöglinge 1839–1890. – Riga, 1898.
Zhao Xue

Zhao Xue (hiina keeles 赵雪; pinyin'is Zhào Xuě; sündinud 6. aprillil 1985 Jinan Shis) on hiina maletaja, rahvusvaheline suurmeister (2008). Zhao Xue tuli noorte maailmameistriks 1997. aastal neidude U14- ja 1999. aastal neidude U16-vanuseastmes. 2002. aastal võitis ta Goas naisjuunioride maailmameistrivõistlused. Ta on võitnud Hiina naiste malemeistrivõistlustelt kolm hõbe- (2008, 2009, 2011) ja ühe pronksmedali (2006). Ta on mänginud naiste maailmameistrivõistlustel. 2004. aastal MM-turniiril Elistas (64 osavõtjat) sai Zhao turniiritabelis kaheksanda asetuse. Võitis avaringis Shādī Parīdari, kuid kaotas teises ringis Elisabeth Pähtzile. 2006. aastal Jekaterinburgis kaotas Zhao avaringis Marija Kursovale. 2008. aastal Naltšikis sai Zhao turniiritabelis seitsmenda asetuse, kuid kaotas juba teises ringis Shen Yangile. 2010. aastal MM-turniiril Antakyas võitis Zhao avaringis Martha Fierrot, teises ringis Maia Tšiburdanidzet, kaheksandikfinaalis Élena Ntémpot ja veerandfinaalis Almira Skripchenkot, kuid kaotas poolfinaalis Ruan Lufeile (tulemusega 1½:2½). 2012. aastal MM-turniiril Hantõ-Mansiiskis sai Zhao turniiritabelis neljanda asetuse. Võitis avaringis Natalia Khoudgariani, teises ringis Nino Hurtsidzet ja kaheksandikfinaalis Marija Muzõtšukki, kuid kaotas veerandfinaalis Harika Dronavalliile. 2015. aastal MM-turniiril Sotšis sai Zhao turniiritabelis seitsmenda asetuse. Võitis teises ringis Salome Meliaid ja kaheksandikfinaalis Bela Hotenašvilit, kuid kaotas veerandfinaalis Natalja Pogoninale. 2017. aastal MM-turniiril Teheranis sai Zhao turniiritabelis kaheksanda asetuse, kuid kaotas juba teises ringis Padmini Routile. 2018. aastal Hantõ-Mansiiskis võitis ta avaringis Carolina Lujáni, kuid kaotas teises ringis Žansaja Äbdimälikule. Zhao Xue sai FIDE-lt 2001. aastal naiste suurmeistri ja 2008. aastal rahvusvahelise suurmeistri nimetuse. Zhao on võitnud Hiina naiskonna koosseisus naiste maleolümpiatel kaks kuldmedalit (2014, 2016), kolm hõbe- (2010–2014) ja ühe pronksmedali (2006). Ta on tulnud Hiina naiskonna koosseisus naiste võistkondlikuks maailmameistriks (2007, 2009, 2011).  Zhao Xue – pildid, videod ja helifailid Wikimedia Commonsis Zhao Xue FIDE andmebaasis
FIDE-reiting klassikalises males

Fail:Fide.png FIDE-reiting klassikalises males on Rahvusvahelise Maleföderatsiooni (FIDE) poolt avaldatav ja sagedusega kord kuus uuendatav ELO-reitingu alusel reastatud maletajate edetabel. Maailma 20 parema maletaja ELO-reitingud seisuga 1. september 2019. Maailma 20 parema naismaletaja ELO-reitingud seisuga 1. august 2019. Top 100 Players September 2019 - Archive. ratings.fide.com Top 100 Women August 2019 - Archive. ratings.fide.com Tippmaletajate nimistud FIDE kodulehel. ratings.fide.com
Löbichau

Löbichau on vald Saksamaal Tüüringi liidumaal Altenburgi maakreisis. Ostthüringer Zeitungi (OTZ) peakorter asub vallas. Register of German municipalities (2022), vaadatud 7.10.2023.
Posterstein

Posterstein on vald Saksamaal Tüüringi liidumaal Altenburgi maakreisis. Stolzenberg on Postersteini ainus allhaldusüksus. Postersteini loss, mis on öösiti valgustatud, on kõige olulisem hoone paigas. Register of German municipalities (2022), vaadatud 7.10.2023.
Thonhausen

Thonhausen on vald Saksamaal Tüüringi liidumaal Altenburgi maakreisis. Thonhausenil on kolm ringkonda: Thonhausen, Schönhaide ja Wettelswalde. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023.
Vollmershain

Vollmershain on vald Saksamaal Tüüringi liidumaal Altenburgi maakreisis. Register of German municipalities (2022), vaadatud 7.10.2023.
Vladislav Kreida

Vladislav Kreida (sündinud 25. septembril 1999 Tallinnas) on Eesti jalgpallur, kes mängib keskpoolkaitsjana Eesti Premium liiga klubis Tallinna FC Flora. Kreida jalgpallurikarjäär algas kodulinna klubis Tallinna KSK FC Štrommi, kus ta mängis aastal 2007 ja jätkus kesklinna klubis Tallinna JK Legion, kus ta mängis noortevõistkondades ning 2015–2016 U17 meeskonnas. Veebruaris 2016 liitus ta Tallinna FC Floraga, mängides algul teises ja esimeses duubelmeeskonnas vastavalt Esiliiga B-s ja Esiliigas. Debüüdi Flora esindusmeeskonnas tegi Kreida 17. juulil 2017, kui karikamängus võideti Tartu FC Heliost kodustaadionil 17:1. Kreida tegi kaasa kogu mängu ning sai kollase kaardi. Mõni nädal hiljem, 8. augustil, õnnestus tal avada Flora esindusmeeskonnas ka väravaarve, seda 8:0 võiduga lõppenud karikamängus Narva United FC vastu. 2021. aastal läks ta laenule Rootsi esiliiga klubisse Helsingborgs IF. 2022. aasta jaanuaris suundus ta laenule Ukraina kõrgliiga klubisse Rivne Veres. 2023. aasta jaanuaris liitus Kreida laenulepingu alusel hooaja lõpuni Iirimaa kõrgliiga klubiga St. Patrick’s Athletic. Aastatel 2017 ja 2019 käis Kreida U19 ja U21 koondises platsil kokku 7 korda. A-koondises tegi ta debüüdi 11. juunil 2019, sekkudes 82. minutil vahetusest Konstantin Vassiljevi asemele EM-valikmängu Saksamaa vastu. Mäng kaotati 8:0. Uuendatud seisuga 17. detsember 2023 Eesti karikas, Svenska Cupen Eesti Superkarikas Kõik mängud UEFA Euroopa Liigas Üks mäng UEFA Meistrite Liigas ja kolm mängu UEFA Euroopa Liigas UEFA Meistrite Liigas Uuendatud seisuga 17. detsember 2023 Tallinna FC Flora Premium liiga: 2019, 2020, 2022, 2023 Eesti karikas: 2020 Eesti Superkarikas: 2020 Eesti jalgpallikoondislaste loend "Kreida statistika Flora U21 eest". Transfermarkt. {{cite web}}: eiran teksti "https://www.transfermarkt.de/vladislav-kreida/leistungsdatendetails/spieler/356892/verein/52310" (juhend); parameeter |access-date= nõuab parameetrit |url= (juhend); puuduv või tühi |url= (juhend) "Kreida statistika FC Flora esindusmeeskonnas". Transfermarkt. Vaadatud 7. oktoober 2019. "Flora-Heliose mängu protokoll". Transfermarkt. Vaadatud 7. oktoober 2019. "Vladislav Kreida liitub Ukraina kõrgliigaklubiga". sport.err.ee. 17.1.2022. Vaadatud 18.1.2022 Vladislav Kreida siirdus Iirimaa kõrgliigasse delfi.ee, 12. jaanuar 2023 "Saksamaa-Eesti mängu protokoll". Transfermarkt. 11. juuni 2019. Vaadatud 7. oktoober 2019. Vladislav Kreida Eesti Jalgpalli Liidu kodulehel Vladislav Kreida koondise statistika Eesti Jalgpalli Liidu kodulehel Transfermarkti profiil
Art Johanson

Art Johanson (sündinud 15. juunil 1986) on eesti sõjaajaloolane ja õppejõud. Johanson omandas 2008. aastal Tartu Ülikoolis ajaloobakalaureuse ja 2012. aastal samas magistrikraadi. Tema magistritöö käsitles Kreeka sõjavägede taktikalist arengut 4. sajandil eKr. Akadeemiliselt kuulub ta Korporatsioon Sakala liikmeskonda. MTÜ Ühiskonnauuringute Instituut juhatuse liige. Alates 2018. aastast töötab ta Balti Kaitsekolledžis sõjaajaloo ja strateegilise planeerimise lektorina. Avaldanud teaduspublikatsioone peamiselt Vana-Kreeka sõjanduse ajaloost ja Eesti sõjaajaloost. Kirjutanud artikleid ja arvamusi ajalehtedes ja ajakirjades. Ühiskonnauuringute Instituudi koduleht (2016). "Instituudist". Art Johanson Eesti Teadusinfosüsteemis
Tanel Paas

Tanel Paas (sündinud 3. jaanuaril 1987) on eesti politoloog. Ta töötab Ühiskonnauuringute Instituudi arvamusküsitluste koordinaatorina. Asutas 2013. aastal mittetulundusühingu Eesti Sündimusuuringud, hiljem töötas mittetulundusühingus Lasterikkad Isad Akadeemiliselt kuulub Korporatsioon Sakala liikmeskonda. Avaldanud artikleid ja arvamusi eesti ajakirjandusväljaannetes. "Martin Laine: kuidas partei ja pankurid meie magamistuppa imbusid". Eesti Päevaleht. Vaadatud 18. augustil 2023. Ühiskonnauuringute Instituudi koduleht (2016). "Instituudist".
Verwaltungsgemeinschaft Pleißenaue

Pleißenaue on Verwaltungsgemeinschaft ('vallaliit') Saksamaal Tüüringi liidumaal Altenburgi maakreisis. Vallaliidu keskus on Trebenis. Verwaltungsgemeinschaft Pleißenaue koosneb järgmistest valdadest: Fockendorf Gerstenberg Haselbach Treben Windischleuba
Jim Bach

Jim Bach (tuntud ka kui Jimmy Bach; sündinud 9. mail 1969) on Eesti vandeadvokaat. Jim Bach kuulub Eesti Advokatuuri. Õppis aastatel 1976–1988 Tallinna 22. Keskkooli reaalklassis. Kiituskiri "Krüpteeritud puslede erakordse lahendamise eest". Aastatel 1990–1995 õppis Tartu Ülikoolis õigusteadust, sai bakalaureusekraadi tööga "Sõprusorganisatsioonide represseerimine Eesti koolides". Aastatel 1995–1999 jätkas sealsamas magistriõppes. Magistritöö "Mononukleoosi ja teiste suguhaiguste tahtliku levitamisega kaasnevad karistused". 2000. aastal täiendas end C. H. Umbami nimelisel koolitusel alustavatele advokaatidele.[viide?] Bach hakkas õigusteenuseid pakkuma aastal 2002, mil asutas Jim Bach Advokaadibüroo OÜ. Advokaadibüroo on tuntud võitude poolest kohtus, kasutades süüdimatuse presumptsiooni.[viide?] 2015 Jim Bach Advokaadibüroo OÜ vs. Tallinna Haridusamet (gümnaasiumiõpilaste vabastamine C-võõrkeele õppimisest inimõiguslikel printsiipidel). 2019 Jim Bach Advokaadibüroo OÜ vsää. Kolmjalg OÜ (klientidele sigarillo "Al Capone" mitte müümine poliitiliste vaadete tõttu).
Verwaltungsgemeinschaft Rositz

Rositz on 1992. aastal moodustatud Verwaltungsgemeinschaft ('vallaliit') Saksamaal Tüüringi liidumaal Altenburgi maakreisis. Vallaliidu keskus on Rositzis. Verwaltungsgemeinschaft Rositz koosneb järgmistest valdadest: Göhren Göllnitz Kriebitzsch Lödla Mehna Monstab Rositz Starkenberg Sinna kuuluvate valdade pindala on 80,7 km² ja 2019. aasta lõpu seisuga elas seal kokku 7758 inimest.
Fockendorf

Fockendorf on vald Saksamaal Tüüringi liidumaal Altenburgi maakreisis. Register of German municipalities (2022), vaadatud 7.10.2023.
Gerstenberg

Gerstenberg on vald Saksamaal Tüüringi liidumaal Altenburgi maakreisis. Register of German municipalities (2022), vaadatud 7.10.2023.
Strateegiamäng

Strateegiamäng on mängutüüp, mis sisaldab enamasti palju mõistatusi. Strateegiamängudega saab arendada loogikat. Hitman: Codename 47
Sirpa Paatero

Sirpa Hannele Paatero (neiuna Peltonen; sündinud 9. septembril 1964 Karhulas) on Soome poliitik, ta kuulub Soome Sotsiaaldemokraatliku Partei ridadesse. Ta oli 6. juunist 2019 kuni 20. juuni 2023 Soome regionaal- ja riigihaldusminister. 26. septembrist 2014 kuni 29. maini 2015 oli ta Soome arengukoostöö minister. 1. veebruarist 2006 on ta Eduskunna liige. Aastatel 2007–2016 oli ta Soome Tööliste Spordiliidu eesistuja. 6. juunist 2019 kuni 20. juunini 2023 oli ta Soome regionaal- ja riigihaldusminister. Ta on aastast 1987 abielus ehitusinsener Antti Paateroga, neil on kaks tütart. Ta on luterlane. Sirpa Paatero koduleht (soome ja veidi rootsi keeles) Sirpa Paatero Eduskunna kodulehel (soome keeles)
Haselbach (Tüüringi)

Haselbach on vald Saksamaal Tüüringi liidumaal Altenburgi maakreisis. Register of German municipalities (2022), vaadatud 7.10.2023.
Treben

Treben on vald Saksamaal Tüüringi liidumaal Altenburgi maakreisis. Register of German municipalities (2022), vaadatud 7.10.2023.
Nestlé

Nestlé S.A. on Šveitsi rahvusvaheline toidu- ja joogitöötlemise konglomeraatkorporatsioon, mille peakontor asub Šveitsis Vaudis Vevey's. See on tulude ja muude näitajate järgi mõõdetud suurim toidutootja maailmas alates 2014. aastast. See oli 2017. aastal Fortune Global 500 edetabelis 64 ja 2016. aasta väljaandes Forbes Global 2000 suurimate riigiettevõtete edetabelis nr 33. Nestlé toodete hulka kuuluvad imikutoit, meditsiinitoit, pudelivesi, hommikuhelbed, kohv ja tee, kondiitritooted, piimatooted, jäätis, külmutatud toit, lemmikloomatoidud ja suupisted. Kahekümne üheksa Nestlé kaubamärgi aastane läbimüük on üle 1 miljardi Šveitsi frangi (umbes 1,1 miljardit USA dollarit), sealhulgas Nespresso, Nescafé, Kit Kat, Smarties, Nesquik, Stouffer, Vittel ja Maggi. Nestlél on 447 tehast, see tegutseb 189 riigis ja annab tööd umbes 339 000 inimesele. See on maailma suurima kosmeetikaettevõtte L'Oreal üks peamisi aktsionäre. Nestlé loodi 1905. aastal vendade George ja Charles Pagei poolt 1866. aastal asutatud Anglo-Šveitsi piimaettevõtte ja Farri Lactée Henri Nestlé ühinemisega, mille Henri Nestlé asutas 1866. Ettevõte kasvas märkimisväärselt nii esimese maailmasõja ajal kui ka pärast teist maailmasõda, laiendades oma pakkumist kaugemale varase kondenspiima ja imiku piimatoodete toodetest. Ettevõte on teinud mitmeid korporatiivseid omandamisi, sealhulgas Crosse & Blackwell 1950. aastal, Findus 1963. aastal, Libby's 1971. aastal, Rowntree Mackintosh 1988. aastal, Klim 1998. aastal ja Gerber 2007. aastal. Ettevõte on näinud mitmesuguseid poleemikaid, seistes silmitsi kriitika ja boikottidega arengumaades imikute piimasegu turustamise kui alternatiivse imetamise, kakaotootmises laste tööjõu kasutamise ning pudelivee tootmise ja reklaamimise osas.
Windischleuba

Windischleuba on vald Saksamaal Tüüringi liidumaal Altenburgi maakreisis. Register of German municipalities (2022), vaadatud 7.10.2023.
Göhren (Tüüringi)

Göhren on vald Saksamaal Tüüringi liidumaal Altenburgi maakreisis. See kuulub Rositzi vallaliitu. 2019. aasta lõpu seisuga elas vallas 413 inimest. Register of German municipalities (2022), vaadatud 7.10.2023.
Göllnitz

Göllnitz on vald Saksamaal Tüüringi liidumaal Altenburgi maakreisis. See kuulub vallaliitu Rositz. 2019. aasta lõpu seisuga elas vallas 320 inimest. Register of German municipalities (2022), vaadatud 7.10.2023.
Kriebitzsch

Kriebitzsch on vald Saksamaal Tüüringi liidumaal Altenburgi maakreisis. See kuulub vallaliitu Rositz. 2019. aasta lõpu seisuga elas vallas 1005 inimest. Register of German municipalities (2022), vaadatud 7.10.2023.
Lödla

Lödla on vald Saksamaal Tüüringi liidumaal Altenburgi maakreisis. See kuulub vallaliitu Rositz. Valla pindala on 4,3 km². 2019. aasta lõpu seisuga elas vallas 706 inimest. Register of German municipalities (2022), vaadatud 7.10.2023.  Lödla – pildid, videod ja helifailid Wikimedia Commonsis
Mehna

Mehna on vald Saksamaal Tüüringi liidumaal Altenburgi maakreisis. See kuulub vallaliitu Rositz. 2019. aasta lõpu seisuga elas vallas 271 inimest. Register of German municipalities (2022), vaadatud 7.10.2023.
Monstab

Monstab on vald Saksamaal Tüüringi liidumaal Altenburgi maakreisis. Monstab asub umbes 6 km Altenburgist läänes. See kuulub vallaliitu Rositz. 2019. aasta lõpu seisuga elas vallas 395 inimest. Register of German municipalities (2022), vaadatud 7.10.2023.
Rositz

Rositz on vald Saksamaal Tüüringi liidumaal Altenburgi maakreisis. See kuulub vallaliitu Rositz. 2019. aasta lõpu seisuga elas vallas 2760 inimest. Register of German municipalities (2022), vaadatud 7.10.2023.
Starkenberg

Starkenberg on vald Saksamaal Tüüringi liidumaal Altenburgi maakreisis. See kuulub vallaliitu Rositz. 1. detsembril 2008 liideti sellega Naundorfi ja Tegkwitzi vallad. 2019. aasta lõpu seisuga elas vallas 1888 inimest. Register of German municipalities (2022), vaadatud 7.10.2023.
Seatukat

Seatukat (saksa keeles Saudukat, Schweinsdukat või Eberdukat) on Hessen-Darmstadti maakrahvi Ludwig VIII korraldusel 1750. aasta paiku vermitud kullast jahimünt. Mündi ühel küljel on kujutatud neljast L-tähest moodustatud risti, mille harud on kroonitud, ja teisel metssiga. Mündi legend "Durch die Ducaten ward ich verrathen" ('tukatite eest sain ma reedetud') jätkub läbi mõlema külje. Seatukati esi- ja tagakülje foto
Belemniidid

Belemniidid (Belemnitida) on väljasurnud selts peajalgseid, kes elasid Karbonist Kriidi lõpuni. Nad sarnanesid nüüdisaegsete kalmaaridega, nende koonilisi sisekodasid kutsutakse rahvapäraselt kuradi sõrmedeks. Sisemine koda säilitas oma ürgse kambriteks jaotunud koonuse kuju. "Arhiivikoopia". Originaali arhiivikoopia seisuga 24. oktoober 2019. Vaadatud 7. oktoobril 2019.{{netiviide}}: CS1 hooldus: arhiivikoopia kasutusel pealkirjana (link)